2021. gada Noteikumi Nr.

Rīgā (prot. Nr. . §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu, Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18. un 21. punktu, 6.1 panta otro daļu, 6.3 panta otro daļu, 6.4 panta otro daļu, 6.7panta pirmo, otro un trešo daļu un 10.4panta trešo daļu un Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr., 2021, 2B., 4B., 9A., 14A. 22A., 25A., 29A., 35A., 38C., 40A., 46., 50A., 50C., 54A., 60A., 64B. ,68B., 71A., 76A., 82A., 83A., 84B., 85A., 92B., 95A., 102C., 104A.,112A., nr.) šādus grozījumus:

1. Izteikt 6.1 1. apakšpunktu šādā redakcijā:

“6.1 1. organizē iekāpšanu un izkāpšanu tā, lai pasažieru skaits transportlīdzeklī nepārsniedz 65% no tā ietilpības vai nepārsniedz 70%, ja nepieciešams uzņemt pasažierus pieturvietās ārpus reģionālās satiksmes maršrutu galapunktiem. Pārvadātājs transportlīdzekļa salonā izvieto informāciju par pieļaujamo pasažieru skaitu. Ja transportlīdzeklī tā specifikas dēļ nav iespējams kontrolēt pasažieru iekāpšanu un izkāpšanu, pārvadātājs aicina pasažierus izvēlēties vietas tā, lai transportlīdzekļa salons būtu vienmērīgi piepildīts un pēc iespējas ievērotas distancēšanās prasības;”.

2. Papildināt noteikumus ar 6.4 un 6.5 punktu šādā redakcijā:

“6.4 Gadījumā, ja atbilstoši Slimību profilakses un kontroles centra tīmekļvietnē publicētajai informācijai 14 dienu kumulatīvais Covid-19 gadījumu skaits ir ne vairāk kā 100 jauni saslimšanas gadījumi uz 100 000 iedzīvotājiem, sabiedriskā transporta pārvadātājs ne vēlāk kā trīs dienu laikā organizē iekāpšanu un izkāpšanu tā, lai pasažieru skaits transportlīdzeklī nepārsniedz 80% no tā ietilpības. Ja transportlīdzeklī tā specifikas dēļ nav iespējams kontrolēt pasažieru iekāpšanu un izkāpšanu, pārvadātājs aicina pasažierus izvēlēties vietas tā, lai transportlīdzekļa salons būtu vienmērīgi piepildīts un pēc iespējas ievērotas distancēšanās prasības.

6.5 Šo noteikumu 6.11. apakšpunkta un 6.4 punkta prasības nepiemēro, ja atbilstoši Slimību profilakses un kontroles centra tīmekļvietnē publicētajai informācijai 14 dienu kumulatīvais Covid-19 gadījumu skaits ir ne vairāk kā 20 jauni saslimšanas gadījumi uz 100 000 iedzīvotājiem.”

3. Izteikt 7.5.apakšpunktu šādā redakcijā:

“7.5. veic regulāru saimnieciskā vai publiskā pakalpojuma nodrošināšanai izmantotā transportlīdzekļa salona un kabīnes virsmu dezinfekciju un nodrošina:

* + 1. reģionālās satiksmes maršrutos - salona vēdināšanu, transportlīdzeklim atrodoties galapunktā, atverot logus un durvis, vilcieniem atverot durvis pasažieru iekāpšanas pusē;
    2. pilsētas maršrutu galapunktos - transportlīdzekļa salona vēdināšanu, atverot logus un durvis;

7.5.2. transportlīdzekļa salona vēdināšanu arī reisa izpildes laikā, izmantojot automātiskās ventilācijas sistēmas vai, piemērotu laika apstākļu gadījumā, atverot lūkas, logus un veicot visu durvju atvēršanu pasažieru iekāpšanas pusē pieturvietās.”

Ministru prezidents A. K. Kariņš

Satiksmes ministrs T. Linkaits